ועדת הכנסת, כנסת 17, פרוטוקול מספר 54, 2006-11-27 10:00

רוחמה אברהם-בלילא: אני שמחה לפתוח ישיבה נוספת של ועדת הכנסת לשבוע זה.

רוחמה אברהם-בלילא: על סדר היום מספר נושאים.

רוחמה אברהם-בלילא: הנושא הראשון הוא קביעת מסגרת הדיון להצעות להביע אי אמון בממשלה.

רוחמה אברהם-בלילא: לאחר מכן, קביעת ועדות לשלושה חוקים, וקביעת מועדי הכנסים במושב השני של הכנסת השבע-עשרה.

רוחמה אברהם-בלילא: אני מזכירה לחברי הכנסת שבשבוע שעבר העלתה יושבת-ראש הכנסת הצעה על-פי התקנון.

רוחמה אברהם-בלילא: חברי הוועדה מוסמכים לאשר או לא לאשר.

רוחמה אברהם-בלילא: אין לנו שום סמכות להציע הצעה כתובה אחרת.

רוחמה אברהם-בלילא: חבר הכנסת אריאל, אני ראיתי את ההצעה שחילקת ואני שמחה שעשית את זה.

רוחמה אברהם-בלילא: אבל, הוועדה לא יכולה לדון בהצעה שלך אלא רק בהצעתה של היושבת ראש.

רוחמה אברהם-בלילא: לאחר מכן אנחנו נתייחס לזה.

רוחמה אברהם-בלילא: לגבי קביעת סדר היום היום - אנחנו מתחילים בשלוש הצעות אי אמון כאשר ההצעה הראשונה היא בשם יהדות התורה, איחוד לאומי-מפד"ל, בנושא הכוונה לייקר את מחירי המים, מחירי הלחם, והתייקרות עמלות הבנקים, כאשר המועמד להרכיב את הממשלה הוא חבר הכנסת יעקב ליצמן.

רוחמה אברהם-בלילא: הנושא השני הוא ליקוי במערכת ההסברה של הממשלה, של הליכוד כאשר המועמד להרכיב את הממשלה הוא חבר הכנסת בנימין נתניהו.

רוחמה אברהם-בלילא: הנושא השלישי הוא מדיניותה כלפי האזרחים הערביים בתחומי החינוך, הכלכלה, החברה, של רע"מ-תע"ל-חד"ש ובל"ד, כאשר המועמד להרכיב את הממשלה הוא חבר הכנסת אחמד טיבי.

רוחמה אברהם-בלילא: המסגרת לדיון שאני מציעה היא 10 דקות למציעים, ו-3 דקות לכל סיעה.

רוחמה אברהם-בלילא: מי בעד?

רוחמה אברהם-בלילא: מי נגד?

רוחמה אברהם-בלילא: ה צ ב ע ה בעד -11 נגד – אין נמנעים – אין מסגרת הדיון להצעות אי אמון בממשלה של 10 דקות למציעים ו-3 דקות לכל סיעה אושרה.

רוחמה אברהם-בלילא: 11 הצביעו בעד, אין נמנעים ואין מתנגדים.

רוחמה אברהם-בלילא: לפיכך, אני קובעת שמסגרת הדיון היום תהיה 10 דקות למציעים, ו-3 דקות לכל סיעה.

נסים זאב: אני מבקש שהשר שעונה לא יאריך יותר מידיי.

רוחמה אברהם-בלילא: על-פי התקנון, גם אם רצינו להגביל את השר לצערי הרב אין לנו את היכולת.

רוחמה אברהם-בלילא: ב.

רוחמה אברהם-בלילא: קביעת ועדות לדיון בהצעות חוק הבאות: 2.

רוחמה אברהם-בלילא: הצעת חוק הגבלת העישון במקומות ציבוריים (תיקון-מניעת העישון במקומות ציבוריים והעישון הכפוי), התשס"ו-2006, של חבר הכנסת גלעד ארדן וקבוצת חברי כנסת (פ/1216/17) 3.

רוחמה אברהם-בלילא: הצעת חוק הגבלת העישון במקומות ציבוריים (תיקון-ביטול היתר עישון בבית קולנוע והגדלת הקנסות), התשס"ו-2006, של חבר הכנסת יואל חסון (פ/1167/17)

רוחמה אברהם-בלילא: חבר הכנסת משה כחלון יושב-ראש ועדת הכלכלה ביקש שאנחנו נעביר את הצעת חוק הגבלת עישון כנושא ראשון.

רוחמה אברהם-בלילא: האם חבר הכנסת שלמה ברזניץ מתנגד לזה?

רוחמה אברהם-בלילא: יש לו שלושים איש שבדיון שמחכים, וזה קצר.

רוחמה אברהם-בלילא: הצעת חוק היא הצעת חוק הצעת חוק הגבלת העישון במקומות ציבוריים (תיקון-מניעת העישון במקומות ציבוריים והעישון הכפוי), התשס"ו-2006, של חבר הכנסת גלעד ארדן וקבוצת חברי כנסת (פ/1216/17).

רוחמה אברהם-בלילא: יש הצעה נוספת באותו עניין הצעת חוק הגבלת העישון במקומות ציבוריים (תיקון-ביטול היתר עישון בבית קולנוע והגדלת הקנסות), התשס"ו-2006, של חבר הכנסת יואל חסון (פ/1167/17).

רוחמה אברהם-בלילא: חבר הכנסת יואל חסון לא נמצא פה.

רוחמה אברהם-בלילא: יושב-ראש ועדת העבודה והרווחה מסר כי תיקוני החקיקה אושרו בוועדת העבודה, אולם בעקרון החוק נדון בוועדת הכלכלה.

רוחמה אברהם-בלילא: יושב-ראש ועדת הכלכלה סבור כי הצעת החוק חוקקה בוועדת הכלכלה ומטרת הצעת החוק הללו היא מניעת עישון במקומות ציבוריים ולכן מקומן בוועדת הכלכלה.

רוחמה אברהם-בלילא: חוות דעתה של היועצת המשפטית של הוועדה היא: ועדת העבודה והרווחה כי מדובר בשמירה על בריאות הציבור.

רוחמה אברהם-בלילא: השר הממונה על החוק הוא שר הבריאות, אישור תקנות הן בוועדת העבודה והרווחה.

רוחמה אברהם-בלילא: האם הם הגיעו להסכמה?

רוחמה אברהם-בלילא: יושב-ראש ועדת הכלכלה, האם יש לך משהו מה לומר בעניין?

משה כחלון: לא הגענו לשום הסכמה.

משה כחלון: החוק המקורי חוקק בוועדת הכלכלה.

משה כחלון: זה שהיו בדרך כל מיני סטיות לא אומר שאנחנו צריכים להמשיך עם הסטייה הזאת.

גלעד ארדן: התיקון היחיד שאושר בוועדת העבודה, הרווחה והבריאות נוגע לעישון בבתי חולים.

גלעד ארדן: זה נכון שהתיקון נדון בוועדת הבריאות כי מדובר על עישון בבתי חולים.

גלעד ארדן: אבל במקור, וגם החוק שכרגע הוגש, לא משנה שום דבר בנושא בריאות.

גלעד ארדן: בסך הכל מדובר על איך יאכפו בעסקים, ובפרט בעסקים קטנים, את העניין של עישון במקומות ציבוריים.

גלעד ארדן: לכן, חשבנו שהמקום הוא ועדת הכלכלה.

נסים זאב: אין הצעת חוק שלא קשורה בצורה כזאת או אחרת בבריאות.

נסים זאב: אולי נעביר הכל לוועדת הבריאות.

משה כחלון: כל נושאי טבק, הגבלת עישון, פרסומת על עישון, הם אצלנו בוועדת הכלכלה.

רוחמה אברהם-בלילא: מי בעד להעביר את שתי ההצעות לוועדת הכלכלה?

רוחמה אברהם-בלילא: מי מתנגד?

רוחמה אברהם-בלילא: מי נמנע?

רוחמה אברהם-בלילא: ה צ ב ע ה בעד – 10 הצעה להעביר את הצעת חוק הגבלת העישון במקומות ציבוריים (תיקון-מניעת העישון במקומות ציבוריים והעישון הכפוי), התשס"ו-2006, של חבר הכנסת גלעד ארדן וקבוצת חברי כנסת (פ/1216/17), והצעת חוק הגבלת העישון במקומות ציבוריים (תיקון-ביטול היתר עישון בבית קולנוע והגדלת הקנסות), התשס"ו-2006, של חבר הכנסת יואל חסון (פ/1167/17), לוועדת הכלכלה אושרה.

רוחמה אברהם-בלילא: 10 הצביעו בעד, לכן אני קובעת ששתי הצעות החוק שהזכרתי פ/1216 ו- פ/1617 יועברו לוועדת הכלכלה.

רוחמה אברהם-בלילא: 1.

רוחמה אברהם-בלילא: קביעת ועדה לדיון בהצעת חוק לתיקון פקודת הסמים המסוכנים (הכרזה על סם מסוכן) – הצעתו של חבר הכנסת שלמה ברזניץ (פ/783/17)

רוחמה אברהם-בלילא: נשמעו הצעות במליאה להעביר את ההצעה להעביר את ההצעה לוועדת העבודה או לוועדה המיוחדת למאבק בנגע הסמים.

רוחמה אברהם-בלילא: יושב-ראש ועדת העבודה, הרווחה והבריאות מבקש להעביר אליו כי ועדת העבודה עסקה בחקיקת החוק, בתיקונים לו ובתוספות של משרד הבריאות לפקודת הסמים המסוכנים.

רוחמה אברהם-בלילא: יושב-ראש הוועדה למאבק בנגע הסמים מבקש להעביר אליו כי הוועדה מטפלת בנושא.

רוחמה אברהם-בלילא: חוות דעתה היועצת המשפטית היא להעביר לוועדת העבודה, הרווחה והבריאות כי הקשר של הצעת החוק הוא בריאותי.

נסים זאב: אמרתי, כל דבר זה בריאות.

נסים זאב: האם כל דבר נעביר לוועדת העבודה והרווחה?

רוחמה אברהם-בלילא: סליחה, לא קיבלת רשות הדיבור.

רוחמה אברהם-בלילא: תבקש את רשות הדיבור אני אתן לך.

רוחמה אברהם-בלילא: אני רוצה לשמוע את חוות דעתה של היועצת המשפטית.

אביגדור יצחקי: האם ועדת משנה רשאית לעסוק בהכנת חוק?

ארבל אסטרחן: ועדת משנה מיוחדת.

אביגדור יצחקי: האם ועדה מיוחדת רשאית על-פי תקנון הכנסת להכין חוק לקריאה ראשונה?

אביגדור יצחקי: אם כן, לא צריכה לפי דעתי להיות בעיה.

ארבל אסטרחן: הוועדה מוסמכת ברגע שנקבעו סמכויותיה כוועדה קבועה.

ארבל אסטרחן: אבל, במקרה הזה מדובר על הצעת חוק בעלת השלכות נרחבות בנושא פקודת הסמים.

ארבל אסטרחן: מדובר פה על אפשרות להכריז על חומרים כחומרים מסוכנים תוך עקיפת הכנסת, כי זה מאפשר לעשות איזשהי הודעה עד שסם מסוים ייכנס לחוק, הוא מאפשר את שינוי התוספת בצורה מקוצרת, הוא מאפשר הכנסת חומרים נוספים.

ארבל אסטרחן: מדובר פה על הצעת חוק בעלת השלכות רבות.

ארבל אסטרחן: לכן, מקומה הוא בוועדת העבודה, הרווחה והבריאות.

נסים זאב: האם אין לזה תוקף אם זה יבוא לוועדת הסמים?

נסים זאב: אם ועדת הסמים תקבל החלטה ותכריז מה שתכריז עם אנשי המקצוע כמובן, באים לשם כל הגוורדיה, האם לא יהיה תוקף?

נסים זאב: זאת אומרת, גם אם הכנסת תאשר זה לא חוקי.

אורי אריאל: תלוי מי עומד בראשה.

ארבל אסטרחן: אמרתי לפי הבנתנו המשפטית מה הוועדה שראוי שתדון בהצעת החוק.

נסים זאב: מה זה ראוי?

נסים זאב: כל אחד חושב שהוא יותר ראוי מהשני.

רוחמה אברהם-בלילא: אני רוצה לשמוע את חבר הכנסת ברזניץ.

רוחמה אברהם-בלילא: אחריו חבר הכנסת יצחקי.

שלמה ברזניץ: עקרונית אין לי העדפה מיוחדת, אני חושב שחשוב שמי שיעסוק בזה, בין אם זה בריאות או סמים, יזדקקו פה לקריאת מומחים לא מעטים בתחום.

שלמה ברזניץ: לכן השאלה היא למי יש יותר נגישות לאנשים האלה, וזה צריך להיות הקריטריון.

אביגדור יצחקי: כמי שהיה מנכ"ל משרד ממשלה וטיפל ברשות למלחמה בסמים, הנושא הזה מאוד מקצועי.

אביגדור יצחקי: צריך להבין את הדקויות הקטנות מה הוא שם ומה לא, וכל מה שקשור בחוקים בעולם.

אביגדור יצחקי: אני חושב שדווקא ועדת העבודה והרווחה שעוסקת באמת במגוון גדול של דברים, אין לה את המומחיות של העניין הזה.

אביגדור יצחקי: היא לא שומעת את הסקירות השוטפות בנושא הסמים, והדקויות של ההבדל בין הבול זה לנושא השני.

אביגדור יצחקי: אני חושב שדווקא פה אנשים שעוסקים כל ימות השנה בסמים, מאחר ויש פה את ההבדל מה להוריד מה להוסיף בתוך החקיקה, מחוץ לחקיקה, ועדת הסמים חייבת להיות שותפה לעניין הזה.

אביגדור יצחקי: אני מציע להעביר הכל לוועדת הסמים.

אביגדור יצחקי: אם לא, לפחות ועדה משותפת בראשות ועדת הסמים.

יצחק גלנטי: מדוע לא ועדה משותפת?

רוחמה אברהם-בלילא: כי זה לא נהוג ליצור ועדות משותפות, זה מסורבל.

זהבה גלאון: יצירת ועדה משותפת על חוק היא דבר מסרבל.

זהבה גלאון: אני מסכימה עם חבר הכנסת יצחקי, כמו שאמר חבר הכנסת ברזניץ, יביאו את כל המומחים לוועדת הסמים.

זהבה גלאון: ישב שם גם חבר הכנסת ברזניץ שהוא בעל עניין.

זהבה גלאון: אפשר לעשות שם עבודה נכונה, חבל לסרבל.

זהבה גלאון: עבודת הרווחה היא עמוסה.

רוחמה אברהם-בלילא: אם הוועדה תחליט שנעביר את זה לוועדת הסמים, אני רוצה לשאול את חבריי אם הם מסכימים לזמן גם את יו"ר ועדת העבודה והרווחה, או מי מטעמו, כדי שהוא ילווה את הוועדה הזאת.

נסים זאב: מי שמשתתף בוועדת סמים באופן קבוע רואה שמיטב המומחים מגיעים לוועדה הזאת.

נסים זאב: כשאני וחברת הכנסת גלאון העלינו את נושא הגבולות שלכאורה זה נראה היה שייך יותר לביטחון יותר מלוועדת סמים, הבאנו את מיטב המומחים ושמענו עמדות ודעות.

נסים זאב: נושא סמים מקומו בוועדת הסמים.

נסים זאב: ועדת העבודה נראית בעלת אפשרויות רחבות יותר, אבל צריך לדעת שכאשר מדובר באנשי מקצוע הרלוונטיים לנושא אז זה ועדת הסמים.

רוחמה אברהם-בלילא: אני עוברת להצבעה?

רוחמה אברהם-בלילא: מי בעד להעביר את זה לוועדת הסמים?

רוחמה אברהם-בלילא: ה צ ב ע ה בעד – 9 מתנגדים – אין נמנעים – 1 ההצעה להעביר את הצעת החוק לתיקון פקודת הסמים המסוכנים (הכרזה על סם מסוכן) , התשס"ו-2006, הצעתו של חבר הכנסת שלמה ברזניץ (פ/783/17), לוועדת הסמים אושרה.

ארבל אסטרחן: גם הסעיף עצמו נותן פה סמכויות לוועדת העבודה והרווחה.

זהבה גלאון: ועדת הרווחה היא כל כך עמוסה.

רוחמה אברהם-בלילא: בעד 9, אין מתנגדים, נמנע אחד, הצעת החוק המדוברת תעבור לדיון בוועדת הסמים.

רוחמה אברהם-בלילא: ג.

רוחמה אברהם-בלילא: קביעת מועדי הכנסים במושב השני של הכנסת ה-17

רוחמה אברהם-בלילא: יש לנו את הצעת היו"ר לגבי מועדי כנסים במושב השני של הכנסת ה-17 - אוקטובר 2006 עד 2007.

רוחמה אברהם-בלילא: שבוע שעבר עלה לדיון, דיברנו עם יו"ר האופוזיציה גדעון סער ועם חבר הכנסת אורי אריאל.

רוחמה אברהם-בלילא: חבר הכנסת גדעון סער דיבר איתי.

רוחמה אברהם-בלילא: הוא אמר שהוא רצה את יום רביעי של חנוכה כי ביום זה בדרך כלל נידונות הצעות החוק הפרטיות.

רוחמה אברהם-בלילא: אני הצעתי כדי שחברי הכנסת לא ייפגעו עם הצעות החוק הפרטיות שלהן, ניתן יהיה להגיש אותן ביום שלישי.

רוחמה אברהם-בלילא: אני הייתי רוצה שמזכיר הכנסת אריה האן יעבור על ההצעה המפורטת עם הסברים, אחר כך נעבור להצבעה.

רוחמה אברהם-בלילא: חבר הכנסת פרוש, בתחילת הישיבה אמרתי שחבר הכנסת אריאל שאני מכבדת אותו מאוד, לא יכול על-פי התקנון להעביר הצעה.

רוחמה אברהם-בלילא: אנחנו כחברי ועדה מוסמכים לאשר או לא לאשר את הצעת יושבת הראש.

רוחמה אברהם-בלילא: כיוון שזה עלה שבוע שעבר והיה שינוי מסוים, אני אמרתי שנביא את זה השבוע.

רוחמה אברהם-בלילא: אחרי שמזכיר הכנסת אריה האן יאמר דברו ויפרט את ההצעה המונחת לפניכם, אתן לך רשות הדיבור, חבר הכנסת אורי אריאל.

מאיר פרוש: האם אפשר לערער עליה?

מאיר פרוש: אפשר להתנגד?

רוחמה אברהם-בלילא: אנחנו יכולים לאשר או לא לאשר.

אריה האן: החוק והתקנון מחייבים את הכנסת לשבת שמונה חודשים בשנה לפחות, ובדרך כלל אנחנו יושבים 8 חודשים, 8 חודשים ושבוע, 8 חודשים ושבועיים.

אריה האן: כשאנחנו מדברים על פגרה, אנחנו מדברים על פגרה מישיבות רשמיות של המליאה כי הוועדות יכולות לעבוד, ועדת הכנסת בדרך כלל נותנת לוועדות לעבוד.

אריה האן: הכנסת יכולה להיות מכונסת על-ידי 25 חתימות או עלי ידי הממשלה, כך שכל דבר שהוא דחוף אין בעיה להביא אותו גם למליאה, גם אם נקבעה פגרה.

אריה האן: התקנון גם קובע שמושב החורף של הכנסת יתחיל בתוך 4 שבועות משמחת תורה, וכנס הקיץ יתחיל בתוך 4 שבועות מיום העצמאות.

אריה האן: מה שאנחנו הצענו הוא להתחיל מיד לאחר שמחת תורה והתחלנו הפעם אחר שמחת תורה, כשאנחנו מציעים את כנס החורף לסיים באופן רשמי בו' בניסן, אבל פרקטית זה יום רביעי ב' בניסן.

אריה האן: זאת אומרת, 12 יום לפני פסח.

אריה האן: נדמה לי שכנס הקיץ התחיל בשנה שעברה באמצע מאי, השנה מתחילים בל"ג בעומר, י"ח אייר, 6 במאי.

אריה האן: נסיים אותו בסוף יולי.

אריה האן: זה נותן לנו נדמה לי 8 וחצי חודשים.

אריה האן: בשבוע שעבר פחות או יותר היה קונצנזוס, אולי חוץ מאורי אריאל, חוץ מדבר אחד – שהפעם הוצע שבחנוכה נעבוד רק יומיים, יום ב' ויום ג'.

אריה האן: אני מדבר על מליאה, ועדות כרגיל, כשביום ב' מ-13:00 עד 17:00 מליאה, ב-17:00 יהיה כאן טקס הדלקת נרות, כנראה תבוא התזמורת הפילהרמונית.

אריה האן: ביום שלישי להתחיל מ-13:00 עד 16:00, כאשר אנחנו מאמצים כמובן את ההצעה של יושבת-ראש ועדת הכנסת שביום שלישי תהיה החקיקה הפרטית.

אריה האן: זה מה שיושבת ראש הוועדה סיכמה גם עם גדעון סער.

אריה האן: לא היתה הסתייגות לגבי יום רביעי.

אריה האן: פורים כרגיל, אותו הדבר חג השבועות.

אריה האן: השנה יוצא לנו לעבוד גם בשבוע של תשעה באב, שזה יום שאין עובדים בו.

אורי אריאל: מה זה פורים רגיל?

אורי אריאל: האם פורים זה רגיל?

אריה האן: לא, כמו בכל שנה.

אריה האן: הוא יחול ביום ראשון ושני, אז יש לנו בעיה רק עם יום שני.

אריה האן: יום שני זה בירושלים.

אורי אריאל: למה בזה אתם לא מציעים את יום חמישי לדוגמא?

אריה האן: השבוע האחרון הוא שבוע שבו חל תשעה באב.

אריה האן: ביום שלישי יום צום תשעה באב מציעים שלא תתקיימנה ישיבות כנסת.

אריה האן: ביום שני היו הרבה תקדימים כאלה.

אריה האן: יום שני נעבוד עד 16:00, כי זה שעון קיץ, הצום מתחיל מאוחר.

אריה האן: יום רביעי כרגיל.

נסים זאב: עד 14:00, לא מקובל עליי עד 16:00.

אריה האן: המושב השלישי שזה כבר השנה הבאה, יתחיל בכ"ה בתשרי, 7.10.2007.

אורי אריאל: ראשית, אני רוצה להעיר הערה כללית.

אורי אריאל: הבוקר נסעו רבים וטובים לנגב.

אורי אריאל: אני מתאר לעצמי שגם את היית רוצה לנסוע.

רוחמה אברהם-בלילא: אבל, השולחן פה לא חסר בחברי כנסת.

רוחמה אברהם-בלילא: אני מקבלת את ההערה, אבל יש נציגות.

אורי אריאל: מותר לוועדה, וזאת הצעתי, להמליץ ליושבת ראש על שינוי, כמו שבהחלט את פנית על חנוכה, וכן הלאה.

אורי אריאל: אני מציע לא לעשות את זה עכשיו חד וחלק, שלושה מדברים, גומרים, הולכים.

אורי אריאל: אני מציע שזה יהיה דיון מלא עם המלצות ליושבת ראש שייבחר צוות מצומצם כפי שתבחרי כדי שיציג לפניה את השיקולים לכאן או לכאן.

אורי אריאל: היא יכולה להגיד כן רוצה, לא רוצה.

אורי אריאל: אף אחד לא ייקח מיושבת הראש סמכויותיה בבית הזה.

אורי אריאל: שניים, איך אמר לי מישהו על ההצעה הזאת שמונחת בפניכם?

אורי אריאל: חבל, כל מי שנמצאים פה מזיקים פה.

אורי אריאל: היושבים פה הם עצמם המזיקים.

אורי אריאל: אפשר להתייחס לזה כך, אני לא אוהב את זה, אני לא חושב כך.

אורי אריאל: אני רוצה להציע שבתוספות שמוצעות על ידי, אם מישהו ירצה להציע יותר - אני אתמוך - תהיה רק חקיקה.

אורי אריאל: יש באמת הבדל בבית הזה, יש רמות שונות של עשייה, בין חקיקה לבין הצעות לסדר, שאילתות וכד'.

אורי אריאל: חקיקה זה לוז העניין, כי אין אף אחד במדינה שיעשה את זה.

אורי אריאל: לדבר כולם יכולים, כולל אנחנו וכלי התקשורת.

אורי אריאל: לכן, אני רוצה להציע שבימים הנוספים תהיה רק חקיקה שיש בה פיגור מסוים, אני לא רוצה להגיד פיגור גדול.

אורי אריאל: יש הרבה הצעות חוק שמחכות.

אורי אריאל: להגיד כפי שלעיתים אני שומע מאנשים שאין בעיה, הוועדות עובדות, ותיקי הבית הזה יודעים היטב - יותר טוב ממני - שברגע שאין מליאה, קצב עבודת הוועדות, להוציא חריגות, בזמנו היה מיקי איתן - - -

רוחמה אברהם-בלילא: לא נכון, אני מוכרחה לציין שבפגרה האחרונה ועדות הכנסת עבדו כמעט בצורה מלאה.

אביגדור יצחקי: גם היתה מלחמה.

מאיר פרוש: האווירה היתה אחרת.

רוחמה אברהם-בלילא: לא הגבלתי, לא היתה שום הגבלה מבחינתנו.

אורי אריאל: אני מסכים איתך, נדמה לי שזה נבע מאופי התקופה המיוחדת.

אורי אריאל: כולנו הרגשנו יתר מחויבות, ובדין ובצדק, וטוב שכך.

אורי אריאל: מניסיוני הדל, כשאין מליאה בתקופות פגרה קצב עבודות הוועדה יורד רובן ככולן באופן משמעותי.

אורי אריאל: יתרה מכך, יש ועדות שיש להן קצבה כמה ישיבות מותר להן לעשות, ואם הן גומרות את ההקצבה הן צריכות אישור מיוחד.

אורי אריאל: זה לא נכון לגבי ועדת כספים, זה לא נכון לגבי חוץ וביטחון.

אורי אריאל: כל שאר הוועדות צריכות אישור מיוחד, נדמה לי שממך, שאומר שיש איזה סדר ובצדק.

אורי אריאל: כי אם יש פגרה אז אנשים רוצים לצאת בפגרה.

אורי אריאל: הם לא נמצאים בשביל לעבוד פה, אלא אם יש דברים דחופים.

אורי אריאל: יש נוהל שמאפשר כינוס מיוחד.

אורי אריאל: אם יש מלחמה, אסון, אפשר לזמן את הכנסת.

אורי אריאל: זה באמת לא התשובה לדברים שאני אומר.

אורי אריאל: הרצון של חברי הכנסת להיות בשטח הוא רצון משותף, הוא לא יותר שלי משל אף אחד אחר.

אורי אריאל: אני יודע שרבים וטובים מסתובבים בשטח גם בשעות מאוחרות ומוקדמות.

אורי אריאל: יש בשביל זה את ימי ראשון וחמישי, מי שרוצה גם שישי.

אורי אריאל: יש כאלה שמקפידים אפילו במוצ"ש בבוקר לבקר את הבוחרים.

אורי אריאל: זה לא מצב שאין לנו זמן להיות בשטח.

אורי אריאל: נמצאים בשטח.

אורי אריאל: אם לא די בכך, יש פגרה.

אורי אריאל: נניח שהפגרה במקום 4 חודשים, היא תהיה 3 וחצי חודשים, וזאת הצעתי.

אורי אריאל: זה לא מספיק זמן להיות בשטח?

אורי אריאל: אתה מציע שלושה וחצי חודשים פגרה בהצעתך?

אביגדור יצחקי: מתוך השלושה וחצי חודשים, חצי זה חגי ישראל.

אורי אריאל: יש חגי ישראל ואחרים שכל עם ישראל נהנה מהם, כולל חופשה שנתית במשך כחודש.

אורי אריאל: אנחנו ב- over של חודשיים וחצי.

אריה האן: יש את הפגרה הגדולה שמתחילה בתחילת אוגוסט ומסתיימת ב-7.10 – זה חודשיים ושבוע.

אריה האן: הפגרה הקטנה - כרגיל כפי שהיתה תמיד.

אורי אריאל: זה יוצא שלושה ומשהו חודשים.

אורי אריאל: אריה, אתה מסתכל עליי כאילו אני טועה.

אורי אריאל: תגיד לי אם אני טועה.

רוחמה אברהם-בלילא: אתה לא מנהל ויכוח עם אריה בתוך הוועדה.

רוחמה אברהם-בלילא: הוא אמר דברו, אתה תגיד דברך.

רוחמה אברהם-בלילא: אחר כך החברים יחליטו.

אורי אריאל: לא חסר זמן להיות בשטח, למי שרוצה, ואני מאלה שנמצא לא מעט בשטח.

אורי אריאל: דבר אחרון, אפשר לדבר כמה שרוצים על שיפור מעמדה של הכנסת ויעילותה.

אורי אריאל: להגיד לציבור שחברי הכנסת- מעבר לעם ישראל שנמצא סדר גודל של חודש חופש בשנה, כולל חגים, שאנחנו צריכים שלושה וחצי חודשים מעבר לראשון וחמישי - - - אני יודע שיש לעיתים ועדות, ועדת חוקה עובדת בדרך כלל, ועוד ועדות.

אורי אריאל: אבל, זה לא רוב הוועדות.

אורי אריאל: זה לא להאדיר את שמה של הכנסת, אלא זה הפוך.

אורי אריאל: יש הערות על ימים רגילים.

אורי אריאל: עם כל הכבוד, לא הבנתי למה בשבוע בו חל פורים, השמחה היא כל כך גדולה שעובדים רק יומיים.

אורי אריאל: אני שואל ברצינות, זו לא היתממות.

אורי אריאל: אני שואל ברצינות את מזכיר הכנסת אריה האן, נניח ששיש שבוע ובו חל חג, אני מסכים שלא עובדים בחג.

אורי אריאל: אבל למה לא עובדים במקביל ביום אחר?

אורי אריאל: הערה אחרונה היא לגבי מה שאמר חבר הכנסת נסים זאב.

אורי אריאל: לגבי תשעה באב, אני מבקש מאוד מכולכם לצאת מפה ב-16:00.

אורי אריאל: כלומר, ממי שעובד ויהיה פה.

אורי אריאל: הרי כל אחד יכול לחתוך מתי שהוא רוצה, להתארגן לצום הזה ולאכול.

אורי אריאל: אבל, יש כאלה שגרים על גבול הצפון והדרום שלא יכולים להגיע, אני גר 20 דקות מפה.

אורי אריאל: זה לא צודק, זה לא ראוי.

אורי אריאל: תגמור ב-14:00, אנשים יגיעו בנחת.

אורי אריאל: אם רוצים אז אדרבה, ביום אחר יאריכו בשש שעות, למה בשעתיים?

אורי אריאל: יש מספיק ימים אחרים להאריך, לא צריך דווקא ביום הזה לגמור ב-16:00 למרות שעון הקיץ.

אורי אריאל: תודה.

רוחמה אברהם-בלילא: אני מודה לך חבר הכנסת אריאל.

רוחמה אברהם-בלילא: אני רק חייבת להעיר הערה.

רוחמה אברהם-בלילא: אני נמצאת פה בדרך כלל בימים ראשון וחמישי, למרות שאין ועדות.

רוחמה אברהם-בלילא: אני מוכרחה לומר שיש פה רבים מחברי הכנסת שעובדים.

זהבה גלאון: מי שגר בירושלים יכול לבוא.

רוחמה אברהם-בלילא: אני לא אומרת שאת לא עובדת בחוץ.

רוחמה אברהם-בלילא: כל אחד מחברי הכנסת אחראי בתחום שלו, והוא עובד ועושה כמיטב יכולתו.

רוחמה אברהם-בלילא: לכרוך באופן הבא שרק כשיש מסגרת של ועדות ומליאה חבר הכנסת מגיע לעבוד כי אז מכריחים אותו לעבוד, זו טעות מיסודה.

אורי אריאל: לא אמרתי את זה.

רוחמה אברהם-בלילא: היה ניסיון ליצור קשר.

אורי אריאל: לא, אני ממש רוצה להסכים איתך.

רוחמה אברהם-בלילא: מצד אחד, אני מבינה מאוד את הקושי של תשעה באב.

רוחמה אברהם-בלילא: מצד שני, חבר כנסת שרוצה לצאת בשעה 15:00 לא יבקש אישור מאף אחד אם לצאת ב-14:00, ב- 15:00 או ב-16:00.

רוחמה אברהם-בלילא: דבר אחרון, גם לגבי ימי החופשה הללו ועבודת הוועדות, כיוון שוועדת הכנסת אחראית על העבודה השוטפת של הוועדות, ומכיוון שבכנס האחרון היתה פגרה ומלחמה, ולא הגבלנו לא את המליאה שכינסנו אותה אחת לשבוע, וגם לא סדר יום הוועדות, ויתרה מזו יש לנו בחופש חנוכה ועדות לא מעטות שיצטרכו לדון בסוגיית חוק התקציב, והרי שהם יעבדו ממילא בחנוכה לפי הצורך.

רוחמה אברהם-בלילא: יותר מזה, אני גם מתכוונת כניסוי, ואני אבקש את אישורכם לכך, להנהיג מצב שבו בחופשת חנוכה הוועדות של הכנסת יפעלו באופן רגיל, ללא הגבלה של ועדת הכנסת.

רוחמה אברהם-בלילא: בסופה של הפגרה בחנוכה, אני אקח את סדר יום הוועדות, אני אבדוק אותן אחורנית.

רוחמה אברהם-בלילא: להבא אני אביא לכם את ההצעה שהיתה באופן ממוצע.

רוחמה אברהם-בלילא: זאת ההערה שלי.

רוחמה אברהם-בלילא: חבר הכנסת פרוש, בבקשה.

מאיר פרוש: מזכיר הכנסת אמר שלפי החוק והתקנון צריכים לעבוד 8 חודשים, וההצעה המונחת פה היא על יותר מ-8 חודשים, כך שאני נרגעתי שאני לא מנסה לבקש משהו כאילו נגד החוק.

מאיר פרוש: אני ממש לא מבין מדוע את כל כך סגורה בהצעה הזאת.

מאיר פרוש: אני לא אדבר על שום דבר, אלא על רק דבר אחד, אנחנו יהודים, אנחנו בכנסת ישראל, ההלכה גם אוסרת לעבוד בערב תשעה באב מחצות.

מאיר פרוש: גם חבר הכנסת נסים זאב כחובש כיפה אומר לך את זה, גם אורי אריאל כחובש כיפה, וגם אני כחובש כיפה אומר לך.

מאיר פרוש: זה לא עניין שאם רוצים אז בין כה וכה הולכים.

מאיר פרוש: מותר לנו לבקש ממך שבערב תשעה באב לא יסיימו בשעה 16:00.

מאיר פרוש: אני כבר בסדר עם החוק אז מה הבעיה?

מאיר פרוש: אתם כל כך סגורים בהצעה הזאת ואולי יש לכם משהו שאנחנו לא יכולים לדעת עליו.

מאיר פרוש: יש עוד הערות, אבל אי אפשר כבר לדבר.

מאיר פרוש: למה אתם סגורים בהצעה שלכם?

מאיר פרוש: אני לא חושב שצריך לסיים בו' ניסן, אריה האן אמר עכשיו שזה כבר ב' ניסן, אם אני עברתי כבר את ה- 8 חודשים.

מאיר פרוש: אני עובד גם כשאני לא בכנסת.

מאיר פרוש: למה אתם מתחילים אחרי ל"ג בעומר, למה אי אפשר להתחיל מייד אחרי יום העצמאות?

מאיר פרוש: יש לכם סיבות אחרות שאנחנו לא יודעים עליהם.

רוחמה אברהם-בלילא: אין לנו סיבות אחרות.

רוחמה אברהם-בלילא: חבר הכנסת פרוש הוא לא חבר כנסת חדש.

מאיר פרוש: תשעה באב זה דבר עקרוני.

מאיר פרוש: אתם סגורים בהצעה הזאת, אבל כל חובש כיפה, כל מי ששומר מסורת, יגיד לך.

מאיר פרוש: את לא יכולה לשמוע שמציעים לך הצעה אחרת.

רוחמה אברהם-בלילא: חבר הכנסת פרוש, אתה לא חבר כנסת חדש.

רוחמה אברהם-בלילא: אתה יודע שבדרך כלל מזכירות הכנסת מנסה להתנהל באופן הכי הוגן שיכול להיות.

רוחמה אברהם-בלילא: בדרך כלל יש מה שנהוג על פי תקנות, ויש מה שנהוג על-פי מסורת.

רוחמה אברהם-בלילא: כאשר המזכירות בהנחיית היושבת ראש מביאה הצעה כזאת היא מתבססת על שנים עברו.

מאיר פרוש: זה לא מדויק.

אורי אריאל: אין בהצעת

אורי אריאל: כם שום התייחסות - אולי אין צורך - לחגי הנוצרים והמוסלמים.

אריה האן: אין צורך, אף פעם לא היה.

אריה האן: תמיד היה נהוג שברמד

אריה האן: אן לא היו הצבעות - יש כללים לזה.

אורי אריאל: אם כך, בסדר.

אריה האן: אם מותר לי לענות לרב פרוש - - -

מאיר פרוש: אם אתה עונה, תענה לי גם על ו' ניסן.

זהבה גלאון: קשה לחשוד בי שאני צמה בתשעה באב.

זהבה גלאון: הרבה מאוד פעמים במהלך 50 השנה האחרונות תשעה באב נפל בימים שלא היתה מליאה.

זהבה גלאון: זה דבר שלא התחשבו בו, ממילא אלו ימים שאנשים בבית.

זהבה גלאון: אני בעד לקבל הצעתך כמסגרת כללית ולאשר אותה, אבל צריך לראות מה עושים כשיוצא משהו טיפה גבולי.

זהבה גלאון: זאת הצעה של היושבת ראש עם כל ההערכה שיש לי, אבל עדיין זה לא תורה למשה מסיני.

זהבה גלאון: אפשר לעשות בה שינויים קטנים בעניין הנקודתי הזה בלבד של תשעה באב.

זהבה גלאון: על מה אנחנו רבים?

זהבה גלאון: על שעתיים?

זהבה גלאון: נתפשר בזה.

אביגדור יצחקי: אני מסכים איתך.

נסים זאב: ההצעה שמונחת בפנינו היא fair enough .

נסים זאב: אני חושב שצריך לסיים ב-13:00 בגלל הבעיה של חצות, אפשר שזה יהיה שעה אחת קודם.

נסים זאב: מי שרוצה להחמיר על עצמו ולבוא לכנסת, הכנסת פתוחה והוא יכול לבוא מתי שרוצה.

מאיר פרוש: אריה האן, תענה לי על ו' ניסן.

מאיר פרוש: למה אתם מתחילים בל"ג בעומר ולא קודם?

אריה האן: ו' ניסן זה ב' ניסן כפי שאתה יודע.

מאיר פרוש: למה אתה מתחיל בל"ג בעומר?

מאיר פרוש: אני רוצה להתחיל לעבוד בו' אייר לא בי"ח אייר.

אריה האן: אני רואה לעצמי חובה לענות לעניין שעת הסיום בערב תשעה באב.

אריה האן: מי שמכיר את הכללים, כשאנחנו קובעים מסגרת של פגרות, המסגרת הקשוחה זה הימים.

אריה האן: השעות הן לא קשוחות כי הן בידי היושבת ראש.

אריה האן: במילים אחרות, יושבת הראש יכולה לקבוע סדר יום כזה שהוא לא יסתיים בשעה 16:00, אלא בשעה 13:00 ברגע שהיא לא תשים יותר מדי חוקים.

אריה האן: אתם יכולים לסמוך על הנשיאות.

רוחמה אברהם-בלילא: אנחנו נמליץ ליושבת הראש להתחיל ביום שני ערב תשעה באב בשעה 10:00 ולסיים אותו בשעה 13:00 בצהריים.

אריה האן: הרב פרוש, זה גמיש.

אורי אריאל: מה אתה אומר לגבי פורים?

אריה האן: לגבי פורים, ברוב הפעמים בשבוע של פורים היינו שובתים יומיים, גם בי"ד וגם בט"ו.

אריה האן: השנה י"ד באדר יוצא ביום ראשון שהוא לא יום מליאה, ואז אנחנו הצענו את ההצעה כפי שהיא.

אורי אריאל: זה משכנע.

אורי אריאל: אבל, נהוג לנוח יומיים.

אורי אריאל: עכשיו יוצא יום אחד, בסדר.

אריה האן: לא לנוח.

רוחמה אברהם-בלילא: חבר הכנסת אריאל, חבל שאתה מציג את זה בצורה כזאת.

אביגדור יצחקי: הוויכוח פה בעיניי הוא לא מהותי.

אביגדור יצחקי: אני רוצה שבאמת נדון בנושאים מהותיים יותר מאשר דיון בנושא של עוד שעתיים או עוד שלושה שבועות של עבודה.

אביגדור יצחקי: אני רוצה להעיר לחברי הכנסת שגם חברי כנסת מסיעותיהם מגישים שאילתות בלי סוף, והצעות לסדר בלי סוף, חברי כנסת נרשמים לדיון בקריאה ראשונה בלי סוף.

אביגדור יצחקי: ומי נמצא שם?

אביגדור יצחקי: אף אחד.

זהבה גלאון: חוץ מנסים זאב, אני מוחה.

אביגדור יצחקי: ראינו מה קרה עם השאילתות ביום שני האחרון.

אביגדור יצחקי: עמד שר, אנחנו נוזפים בשרים שלא באים.

אביגדור יצחקי: קראו אחד אחרי השני, ואף אחד לא היה שם.

אביגדור יצחקי: השבוע הזה או השעתיים האלה לא ישנו.

מאיר פרוש: תשעה באב.

אביגדור יצחקי: בתשעה באב תעשה מה שאתה אומר, אני מקבל מאוד.

אביגדור יצחקי: אין לי בעיה איתך.

אביגדור יצחקי: מה שאתה רוצה תעשה בתשעה באב.

אביגדור יצחקי: השבוע הזה והיומיים האלה זה באמת לא רציני, ואני אפילו לא יודע מאילו מניעים זה בא.

רוחמה אברהם-בלילא: אני מודה לך, אני עוברת להצבעה.

רוחמה אברהם-בלילא: מי בעד ההצעה עם ההמלצה לתיקון של תשעה באב משעה 10:00 עד השעה 13:00.

רוחמה אברהם-בלילא: ה צ ב ע ה בעד – 8 נגד - 1 נמנעים – אין קביעת מועדי הכנסים במושב השני של הכנסת השבע-עשרה, אושרה בכפוף להמלצה לתיקון של תשעה באב.

רוחמה אברהם-בלילא: בעד 8, נגד 1, אין נמנעים.

רוחמה אברהם-בלילא: לפיכך, אני קובעת שההצעה התקבלה.